ଆଉ କେତେଦିନ ଭାରତରେ ରହିବେ ଶେଖ ହାସିନା? ବ୍ୟସ୍ତ ହୋଇପଡିଲାଣି ବାଂଲାଦେଶ, ଜାଣନ୍ତୁ କ’ଣ କହୁଛି
ଢାକା,୧୯।୯: ବାଂଲାଦେଶରେ ହୋଇଥିବା ହିଂସା ମଧ୍ୟରେ ଭାରତରେ ଆଶ୍ରୟ ନେବା ପରେ ବାଂଲାଦେଶର ପୂର୍ବତନ ପ୍ରଧାନମନ୍ତ୍ରୀ ଶେଖ ହାସିନାଙ୍କ ପ୍ରତ୍ୟାବର୍ତ୍ତନ ବିଷୟରେ ଲୋକଙ୍କ ମଧ୍ୟରେ ଉତ୍କଣ୍ଠା ରହିଛି। ସେଠାରେ ହିଂସା ପରେ ଶେଖ ହାସିନା ଦେଶ ଛାଡି ଭାରତ ଚାଲି ଆସିଥିଲେ। ସେବେଠାରୁ ସେ ଭାରତରେ ଅଛନ୍ତି। ପୂର୍ବରୁ କୁହାଯାଉଥିଲା ଯେ ସେ ଅନ୍ୟ କିଛି ଦେଶରେ ଆଶ୍ରୟ ନେବେ, କିନ୍ତୁ ଏବେ ସେ ଅନ୍ୟ କୌଣସି ସ୍ଥାନକୁ ଯିବାକୁ ପ୍ରସ୍ତୁତ ହେଉଥିବା ପରି ମନେ ହେଉନାହିଁ। ଏହି ସମୟରେ ବାଂଲାଦେଶର ମଧ୍ୟବର୍ତ୍ତୀକାଳୀନ ସରକାରଙ୍କ ବୈଦେଶିକ ମନ୍ତ୍ରୀ ମହମ୍ମଦ ତାହିଦ ହୁସେନ ନିଜର ପ୍ରତିକ୍ରିୟା ଦେଇଛନ୍ତି।  
ହିନ୍ଦୁସ୍ତାନ ରିପୋର୍ଟ ଅନୁଯାୟୀ, ବାଂଲାଦେଶ ବୈଦେଶିକ ବ୍ୟାପାର ପରାମର୍ଶଦାତା ମହମଦ ତାହିଦ ହୁସେନ ଶେଖ ହସିନାଙ୍କ ଭାରତରେ ରହିବା ଉପରେ ନିଜର ପ୍ରତିକ୍ରିୟା ରଖିଛନ୍ତି। ଯେତେବେଳେ ତାଙ୍କୁ ପଚରାଯାଇଥିଲା ଯେ ପଡୋଶୀ ଦେଶ ତାଙ୍କୁ ଆଶ୍ରୟ ଦେଇଛନ୍ତି କି ନାହିଁ, ସେତେବେଳେ ତାଙ୍କର ଉତ୍ତର ଥିଲା ଯେ ଆମକୁ ଏହି ଘଟଣାକୁ ଏପରି ଦୃଷ୍ଟିରେ ଦେଖିବାକୁ ପଡିବ କି ସବୁକିଛି ଆଇନ ଅନୁଯାୟୀ ହେଉ ନାହିଁ।  
ଶେଖ ହାସିନାଙ୍କ ବିଷୟରେ ବର୍ତ୍ତମାନ କୁହାଯାଉଛି ଯେ ସେ ଭାରତର ହିଂଡନ ଏୟାରବେସର ସୁରକ୍ଷିତ ଘରେ ଅଛନ୍ତି। ଏଥି ସହିତ, ଏହାପୂର୍ବରୁ ପରାମାଁଦାତା ମହମ୍ମଦ ତାହିଦ ହୁସେନ କହିଛନ୍ତି ଯେ ଏ ବାବଦରେ ଭାରତ ପକ୍ଷରୁ ଏପର୍ଯ୍ୟନ୍ତ କୌଣସି ଉତ୍ତର ଦିଆଯାଇ ନାହିଁ। ତେବେ ଏହା ପୂର୍ବରୁ ଶେଖ ହାସିନାଙ୍କ ରାଜନିତିକ ପାସପୋର୍ଟ ମଧ୍ୟ ବାତିଲ କରାଯାଇଥିଲା। ଏଭଳି ପରିସ୍ଥିତିରେ ବ୍ରିଟେନ, ଆମେରିକା ଏବଂ ୟୁଏଇରେ ଆଶ୍ରୟ ନେବାକୁ ଶେଖ ହାସିନାଙ୍କ ଉଦ୍ୟମ ଏପର୍ଯ୍ୟନ୍ତ ସଫଳ ହୋଇ ନାହିଁ ବୋଲି ଅନେକ ରିପୋର୍ଟ ଦାବି କରୁଛି।